

**REPUBLIKA HRVATSKA**

**SISAČKO – MOSLAVAČKA ŽUPANIJA**

**OSNOVNA ŠKOLA GLINA**

KLASA: 112-02/19-01/20

URBROJ: 2176-30-01-19-3

Glina, 17. prosinca 2019. godine

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 16/12, 86/12, 94/13, 152/14, 07/17 i 68/18) Osnovna škola Glina raspisuje

**N A T J E Č A J**

**za popunjavanje radnog mjesta**

**1. spremač/ica, 1 izvršitelj/ica, puno radno vrijeme, na određeno do povratka djelatnice na rad**

**Uvjeti:** Prema Zakonu o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 16/12, 86/12, 94/13, 152/14, 07/17 i 68/18)

Sukladno članku 13.stavku 2. Zakona o ravnopravnosti spolova (NN br. 82/08, 69/17), na natječaj se mogu javiti osobe oba spola.

**Uz prijavu za natječaj potrebno je priložiti:**

1. životopis

2. dokaz o stručnoj spremi (minimalno završena osnovna škola)

3. dokaz o hrvatskom državljanstvu

4. rodni list

5. potvrdu o radnom stažu (Hrvatski zavod za mirovinsko osiguranje – ne stariju od mjesec dana)

6. uvjerenje nadležnog suda da se protiv podnositelja prijave ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi, ne starije od 6 mjeseci.

U prijavi na natječaj molimo kandidate da naznače adresu stanovanja, e-mail adresu ili kontakt broj na koju će se dostaviti obavijest o datumu i vremenu procjene odnosno testiranja.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja.

Osobe koje ostvaruju prednost pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17) dužne su prilikom prijave na javni natječaj dostaviti svu potrebnu dokumentaciju i dokaze koje navedeni Zakon propisuje.

Dokumentacija za svaku kategoriju je točno definirana na poveznici Ministarstva hrvatskih branitelja, a koja je niže objavljena i u samom natječaju.

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Isprave se prilažu u neovjerenom presliku, a u svrhu utvrđivanja vjerodostojnosti dokumentacije kandidata koji je zadovoljio u postupku izvršit će se uvid u originalnu ili ovjerenu dokumentaciju, prije zaključivanja ugovora o radu.

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Glina.

Sukladno odredbama Uredbe (EU) 216/679 Europskog parlamenta i Vijeća od 27.4.2016. godine o zaštiti pojedinca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka koji će se obrađivati isključivo u svrhu provođenja natječajnog postupka.

Natječaj se objavljuje na mrežnim stranicama škole te putem Hrvatskog zavoda za zapošljavanje.

Kandidati su u prijavi dužni navesti radno mjesto za koje podnose prijavu. Prijave s potrebnom dokumentacijom dostaviti na adresu: Osnovna škola Glina, Dr. Ante Starčevića 1, 44400 Glina s naznakom „Za natječaj – spremač/ica“.

Prijave se podnose u roku od 8 dana od dana objave oglasa. Kandidatom prijavljenim na javni natječaj smatrat će se samo osoba koja podnese pravovremenu i urednu prijavu te ispunjava formalne uvjete iz javnog natječaja.

Kandidat/kinja prijavljen/na na natječaj bit će obaviješten/na putem mrežne stranice školske ustanove najkasnije u roku od osam dana od dana sklapanja ugovora o radu s odabranim/om kandidatom/kinjom.

 **Ravnateljica OŠ Glina:**

 *Robertina Štajdohar*